钦定古今图书集成/历象汇编/庶征典/第102卷 > 《符瑞图》 > 元
## 钦定古今图书集成/历象汇编/庶征典/第102卷 > 《符瑞图》 > 元

### 顺帝至正二十四年天有红光

按《元史顺帝本纪》：“至正二十四年九月癸酉夜，天西
北有红光，至东而散。”

至正二十八年，彰德路塔有红光。

按《元史顺帝本纪》，不载　按《五行志》：二十八年六月
壬寅，彰德路天宁寺塔忽变红色，自顶至踵，表里透
彻如煆铁。初出于炉顶上有光焰迸发，自二更至五
更乃止。癸卯、甲辰亦如之。先是河北有童谣云：“塔儿黑，北人作主南人客；塔儿红，朱衣人作主人公。”